|  |  |
| --- | --- |
| Til alle mottakere av tilskuddsmidler kirkelig undervisning og læring |  |
|  | |

|  |  |  |  |  |  |
| --- | --- | --- | --- | --- | --- |
| Dato: | 27.03.2025 | Vår ref: | 25/01006-1 | Deres ref: |  |

# Felles tildelingsbrev for kirkelig undervisning og læring 2025

Bispedømmerådet tildeler midler til gjennomføring av kirkelig undervisning og læring for aldersgruppen 0-19 år i alle menigheter innenfor fellesrådsområdet for 2025 i henhold til vedlagte oversikt, i tråd med lokale planer.

Hele tilskuddet for 2025 utbetales, med evt. fratrekk etter avregning av ubenyttede midler fra 2024.

Midlene fellesrådet nå får tildelt til kirkelig undervisning og læring er basert på tildelingene som ble avtalt for hver menighet/samarbeidende menigheter i gjennomføringsfasen i forbindelse med trosopplæringsreformen.

**Fellesrådets forvaltning av midlene**

Det vises til godkjenningsbrev fra biskop, godkjente lokale planer i menighetene innenfor fellesrådsområdet, opprettede stillinger, tidligere avtaler og vedtak fra gjennomføringsfasen og Forskrift om økonomiforvaltning i sokn i Den norske kirke av 01.01.2021. Tildelingen gis til fellesrådet med henvisning til § 17 i kirkeordning for Den norske kirke.

Målet er gjennomføring av et systematisk og sammenhengende arbeid med kirkelig undervisning og læring for alle døpte og interesserte innenfor fellesrådsområdet i alderen 0-19 år, uavhengig av funksjonsevne. Plan for kirkelig undervisning og læring, vedtatt av Kirkemøtet i 2024, er retningsgivende for undervisning og læringsarbeidet i den enkelte menighet. Menighetsrådet er ansvarlig for videreutvikling og gjennomføring av lokale planer, ref. § 12 i kirkeordning for Den norske kirke. Dette skjer i planverktøyet «Kirka vår – samlet plan for arbeid i soknet» fra 2025.

Tilskuddet er gitt for å styrke kirkelig undervisning og læringen for barn og unge, og skal anvendes på personalutgifter og driftsmidler inkludert aktivitetsrelaterte utgifter, kurs- og opplæringsutgifter samt utgifter til informasjonsarbeid og administrasjon.

**Vilkår for tildelingen**

Kirkelig fellesråd skal

1. legge til rette for gjennomføring av aktiviteten innen kirkelig undervisning og læring for døpte og interesserte mellom 0-19 år i alle menighetene/samarbeidende menigheter i fellesrådsområdet iht. §12 i kirkeordning for Den norske kirke.

2. sammen med menighetsråd finne gode samhandlingsmåter til beste for gjennomføring av aktivitet innenfor kirkelig undervisning og læring. Dette i tråd med ansvar og oppgaver slik de er skissert i kirkeordning for Den norske kirke.

3. sørge for at personalressurser og tilskuddsmidler blir disponert på en måte som bidrar til at det gis et undervisnings- og læringstilbud i alle menighetene i tråd med lokale planer.

4. som valgt organ, vedta et samlet budsjett for tilskuddsmidlene fra bispedømmerådet. Budsjettet skal bl.a. fordele midlene på henholdsvis personalkostnader og driftsmidler. Fellesrådet skal også vedta andel av driftsmidlene som stilles til disposisjon for hvert menighetsråd.

5. føre regnskap for tilskuddet til kirkelig undervisning og læring, og tilhørende utgifter. Regnskapet må føres på eget koststed/prosjekt pr. sokn slik at egnede rapporter kan tas ut. I de tilfeller der menighetsrådene fører regnskap for driftsmidler, skal disse føres på eget sted og menighetsrådet skal rapportere til fellesrådet på bruken av midlene, slik at fellesrådet kan sende en fullstendig oversikt på anvendelsen av tilskuddet til bispedømmerådet. Til sammen skal dette gi en oversikt over hvordan hele tilskuddet fra bispedømmerådet til kirkelig undervisning og læring er anvendt.

6. sørge for at rapportering på regnskap og aktivitet følges opp i henhold til fastsatte frister og rutiner.

Framtidige tilskudd til formålet forutsetter en videreføring av tildeling fra departementet.

**Rapportering**

I 2026 vil det kunne bli spurt om å levere regnskapsrapport til ditt bispedømme etter de samme fristene som tidligere år. Det vil avhenge av om ny tilskuddsordning er på plass fra 2026. Aktivitetsrapport for 2025 skal leveres innen 15.januar 2026 i planverktøyet «Kirka vår». Kirka vår - samlet plan for arbeidet i soknet

Vi vil fortsatt kunne be om at eventuelle revisjonsbemerkninger i nummererte brev fra revisor sendes bispedømmerådet så snart de måtte foreligge.

**Ubenyttede midler/mindreforbruk**

Ved underforbruk/vakanse har fellesrådet mulighet til å omdisponere midler mellom budsjettets poster. Endringene skal avtales med berørte menigheter.

På nåværende tidspunkt er det usikkert hvor mye av mindreforbruket som kan overføres til neste år. Dette avhenger av ny tilskuddsordning som er under behandling. Ny tilskuddsordning forventes å vedtas av Kirkerådet før sommeren 2025. Derfor er det viktig at dere følger med på informasjon som kommer.

**Kontrolladgang og mulige sanksjoner**

Bispedømmerådet og/eller seksjon for økonomi i Den norske kirke har adgang til å foreta nødvendig kontroll med at de tildelte midler nyttes i henhold til forutsetningene i dette tildelingsbrev. Dersom det i ettertid viser seg at tilskuddet ikke er benyttet til det gitte formål kan bispedømmerådet kreve deler eller hele beløpet tilbakebetalt.

For mer informasjon om ny tilskuddsordning, rapportering og ny plan for kirkelig undervisning og læring, les her:

[Noen spørsmål og svar om ny tilskuddsordning - Ressursbanken, Den norske kirke](Noen%20spørsmål%20og%20svar%20om%20ny%20tilskuddsordning%20-%20Ressursbanken,%20Den%20norske%20kirke)

[Spørsmål og svar om rapportering - Ressursbanken, Den norske kirke](Spørsmål%20og%20svar%20om%20rapportering%20-%20Ressursbanken,%20Den%20norske%20kirke)

[Plan for kirkelig undervisning og læring - overordnet del - Ressursbanken, Den norske kirke](Plan%20for%20kirkelig%20undervisning%20og%20læring%20-%20overordnet%20del%20-%20Ressursbanken,%20Den%20norske%20kirke)

Med vennlig hilsen

|  |  |
| --- | --- |
| Eigil Morvik |  |
| Stiftsdirektør | Mari Braut |
|  | seniorrådgiver |

*Dokumentet er elektronisk godkjent og har derfor ingen signatur.*

|  |  |  |
| --- | --- | --- |
|  |  |  |

Mottakere:

|  |  |  |
| --- | --- | --- |
| Til alle mottakere av tilskuddsmidler kirkelig undervisning og læring |  |  |